
Text rozhodnutia
Súd: Krajský súd Bratislava Spisová značka: 11CoP/108/2013 Identifikačné číslo súdneho spisu: 8711203584 Dátum vydania rozhodnutia: 13. 08. 2013 Meno a priezvisko sudcu, VSÚ: JUDr. Katarína Štrignerová ECLI: ECLI:SK:KSBA:2013:8711203584.2 Uznesenie Krajský súd v Bratislave vo veci starostlivosti súdu o maloletú K. Z., K.. XX.XX.XXXX, bytom u matky, zastúpenú kolíznym opatrovníkom Úradom práce, sociálnych vecí a rodiny Bratislava, Vazovova 7/ A, dieťa rodičov: matka - O.. U. Z., trvale bytom J., S. X, I..Č.. O. O., Q. K.. X, zast. JUDr. Blankou Weismannovou, bytom Bratislava, Brečtanova 15, a otec - Q. Z., bytom Š., Z. XXX/XX, zast. JUDr. Marcelom Kohútom, advokátom, AK Nám. Sv. Egídia 95, Poprad, o zmenu výkonu rodičovských práv a povinností k maloletému dieťaťu a o návrhu matky na náhradu trov konania, na odvolanie otca proti uzneseniu Okresného súdu Bratislava IV, zo dňa 19.10.2012, č.k. 13P 79/2011-184, jednohlasne (pomerom hlasov 3:0), takto r o z h o d o l : Uznesenie súdu prvého stupňa zo dňa 19.10.2012, č.k. 13P 79/2011-184 sa p o t v r d z u j e . o d ô v o d n e n i e : Okresný súd Bratislava IV uznesením zo dňa 19.10.2012, č.k. 13P 79/2011-184 zaviazal otca zaplatiť matke náhradu trov konania v sume XXX € do troch dní odo dňa právoplatnosti uznesenia v prospech bankového účtu právneho zástupcu matky vedeného v Č. a.s. číslo bankového účtu: XXXXXXXXXX/ XXXX. Svoje rozhodnutie odôvodnil ust. § 147a ods. 1, 2, 3 O.s.p., a to s poukazom na potrebu a dôvod odročenia pojednávania vytýčeného na deň 16.10.2012, ktorým bolo neospravedlnená neprítomnosť právneho zástupcu otca, ako aj otca na predmetnom pojednávaní. Proti tomuto uzneseniu v zákonnej lehote prostredníctvom právneho zástupcu podal odvolanie otec maloletej, majúc za to, že nie je dôvod na akúkoľvek úhradu náhrady trov konania. Poukázal na to, že dňa 16.10.2012 sa spolu s právnym zástupcom dostavili na pojednávanie v predmetnej veci, avšak s časovým oneskorením 20 minút, a to v dôsledku nepredvídanej dopravnej situácie na diaľnici D1 v diaľničnom úseku W. - O.. Nie je pravdou, že sa dostavili do budovy súdu až potom, čo ostatní účastníci konania odišli, s protistranou v konaní sa stretli ešte v budove súdu, avšak títo neboli ochotní vrátiť sa späť do pojednávacej miestnosti, aby sa vec prejednala. Odvolací súd preskúmal napadnuté uznesenie podľa § 212 ods. 1 O.s.p., vec prejednal bez nariadenia odvolacieho pojednávania podľa § 214 ods. 2 O.s.p., a dospel k záveru, že odvolanie otca nie je dôvodné. Odvolací súd poukazuje na to, že ust. § 147a ods. 1 O.s.p. na vznik nároku na náhradu priamo zakotvil aj možnú náhodu, ktorá sa prihodila účastníkovi ktorý spôsobil odročenie pojednávania, za čo treba považovať aj dopravnú situáciu na ceste na vytýčený termín pojednávania. Tým, že si protistrana, t.j. právny zástupca matky uplatnil predmetnú náhradu, správne postupoval súd prvého stupňa, keď túto právnemu zástupcovi matky priznal. Poučenie: Poučenie: Proti tomuto uzneseniu odvolanie nie je prípustné.

